આમ તો મલ્લિકા શેરાવત શરીર ઢાંકવા માટે તિરંગો ઓઢીને લાલ બત્તીવાળી કાર પર બેઠી હોય એવું પોસ્ટર જોઈને જ ફિલ્મમાં કેવા પ્રકારની સામગ્રી હશે એનો અછડતો ખ્યાલ આવી જાય, પરંતુ સવાબે કલાકની આ ફિલ્મ જોયા પછી આપણને પહેલો સવાલ એ આવે કે અભિવ્યક્તિની સ્વતંત્રતાના નામે આવી થર્ડ-રેટ ફિલ્મ બને એ તો જાણે સમજ્યા, પરંતુ ફિલ્મ-ઇન્ડસ્ટ્રીના ધરખમ કલાકારોને આટલી રેઢિયાળ ફિલ્મમાં કામ કરવું પડે એવી તે કઈ મજબૂરી હશે?